Na osnovu člana 256. Statuta Univerziteta u Sarajevu (2023), Odlukom Nastavno-naučnog vijeća Univerziteta u Sarajevu-Medicinskog fakulteta, broj: 01-4-NŠ-.......... od 22.09.2023 godine imenovana Komisija za pripremanje prijedloga za izbor u naučno- nastavno zvanje/prijem u radni odnos donosi:

***POSLOVNIK O RADU***

Član 1.

Ovim Poslovnikom se bliže uređuju način rada i odlučivanja Komisije za pripremanje prijedloga za izbor u naučno-nastavna zvanja / prijem u radni odnos (u daljem tesktu Komisija) po „Konkursu za izbor u naučno-nastavna zvanja/prijem u radni odnos“ (u daljem tekstu Konkurs) objavljenom dana 31.08.2023.godine u Dnevnom listu „Avaz“ i web stranicama Univerziteta u Sarajevu i Medicinskog fakulteta Univerziteta u Sarajevu, kojim se traže:

Naučna oblast: Fiziologija čovjeka - nastavnik u zvanje redovni profesor, 1 izvršilac sa punim radnim vremenom

Naučna oblast: Medicinska biohemija – saradnik u zvanje asistenta, 1 izvršilac sa punim radnim vremenom

Naučna oblast: Patologija – saradnik u zvanje asistenta, 1 izvršilac sa punim radnim vremenom

Naučna oblast: Epidemiologija i biostatistika – saradnik u zvanje asistenta, 1 izvršilac sa punim radnim vremenom

Član 2.

Rad Komisije se zasniva na načelima nezavisnosti, nepristrasnosti, javnosti i zakonitosti.

Član 3.

Komisija je sastavljena od 3 člana (nastavnika) od kojih je jedan predsjednik Komisije i dva člana.

Član 4.

1. Članovi Komisije su prije konstituirajuće sjednice dužni dati pisanu saglasnost o sudjelovanju u radu Komisije, što čini sastavni dio izvještaja Komisije.
2. Konstituirajuću sjednicu Komisije saziva predsjednik Komisije.
3. Komisija je obavezna, na konstituirajućoj sjednici, usvojiti Poslovnik o radu kojim će urediti način rada i odlučivanja Komisije.
4. Mjesto zasjedanja Komisije je u prostorijama Univerziteta u Sarajevu-Medicinskog fakulteta na adresi Čekaluša 90, 71000 Sarajevo.

Član 5.

1. Stručna služba članice obavezna je prije dostavljanja pristiglih prijava na Konkurs Komisiji potvrditi, u pisanoj formi, blagovremenost pristiglih prijava te naznačiti broj prijavljenih kandidata sa naznakom zvanja za koja su se kandidati prijavili.
2. Na konstituirajućoj sjednici Komisije, predsjednik Komisije otvara sve blagovremeno pristigle prijave.
3. Stručna služba Fakulteta dužna je prisustvovati otvaranju pristiglih prijava i konstatirati njihovu potpunost (urednost) u skladu sa tekstom Konkursa, o čemu stručna služba izdaje odgovarajuću potvrdu koja čini sastavni dio izvještaja Komisije.

Član 6

1. Komisija razmatra dostavljenu dokumentaciju na jednoj ili više sjednica koje po potrebi saziva predsjednik Komisije.
2. Nakon što Komisija utvrdi ispunjenosti uvjeta propisanih Konkursom Komisija pristupa sačinjavanju izvještaja.
3. Izvještaj sa prijedlogom sačinjava Predsjednik Komisije, odnosno član Komisije, uz prethodni dogovor članova Komisije i saglasnost predsjednika Komisije.
4. Komisija je dužna sačiniti izvještaj sa prijedlogom za izbor u naučno-nastavno zvanje i prijem u radni odnos
5. Izvještaj sa prijedlogom potpisuju svi članovi Komisije.
6. Član Komisije može izdvojiti svoje mišljenje, ali je isto dužan pismeno obrazložiti.
7. Sastavni dio Izvještaj sa prijedlogom Komisije čine: saglasnost članova Komisije o sudjelovanju u radu i potvrda Stručne službe o urednosti prijava~~.~~

Član 7

1. Komisija je obavezna Izvještaj sa prijedlogom dostaviti Vijeću u roku od 30 dana od dana imenovanja.
2. Komisija je dužna pridržavati se rokova za pripremu, izradu i dostavu izvještaja te svako prekoračenje rokova smatrat će se težom povredom radnih obaveza.

Član 8

1. Dokumentacija Komisije u vezi sa provođenjem procedure izbora kandidata se čuva na Fakultetu,

u skladu sa pravilima o arhivskom i kancelarijskom poslovanju.

(2) Član Komisije je dužan čuvati službenu tajnu i druge povjerljive podatke koje sazna u obavljanju svoje dužnosti.

Član 9.

Ovaj Poslovnik stupa na snagu danom donošenja, odnosno datumom održavanja Konstituirajuće

sjednice.

Broj:

Datum:

Komisija: